Source: https://www.clujust.ro/ccr-decis-mandatele-tuturor-membrilor-csm-expira-deodata-vor-fi-alegeri/
Timestamp: 2020-07-10 06:08:31+00:00

Document:
CCR a decis: Mandatele tuturor membrilor CSM expiră deodată. Vor fi alegeri - CLUJUST
Acasă»SISTEMUL JUDICIAR»CCR a decis: Mandatele tuturor membrilor CSM expiră deodată. Vor fi alegeri
CluJust 02/06/2016 SISTEMUL JUDICIAR Spune-ți părerea!
Curtea Constitutională a decis ca mandatul membrilor Consiliului Superior al Magistraturii este colectiv si expira in acelasi timp. Prin urmare, anul acesta, vor fi alegeri pentru toate locurile din CSM.
Curtea Constitutionala a admis azi, 2 iunie 2016, exceptia de neconstitutionalitate ridicata de Uniunea Nationala a Judecatorilor din Romania si a decis, cu unanimitate de voturi, ca interpretarea legii privind durata mandatului membrilor CSM “sunt constituţionale în măsura în care persoana aleasă pentru ocuparea unui loc vacant îşi exercită calitatea de membru al Consiliului Superior al Magistraturii pentru restul de mandat rămas până la expirarea termenului de 6 ani”.
Cu alte cuvinte, CCR a decis faptul ca CSM este un organ colectiv, ales pe un mandat de 6 ani. Daca mandatul unui membru inceteaza inainte de termen, noul membru isi va desfasura activitatea pentru restul de mandat, pana la expirarea termenului de 6 ani al mandatului Consiliului.
“Decizia Curţii restabileşte legalitatea mai presus de calitatea persoanelor, reprezentând totodată dovada că mecanismele de aparare a statului de drept funcţionează, dacă ele sunt accesate cu bună credinţă şi încredere”, a declarat Bogdan Mateescu, membru UNJR.
La data de 29 aprilie 2016, Curtea de Apel Bucuresti a admis cererea formulata de Uniunea Nationala a Judecatorilor din Romania de suspendare a hotararii Consiliului Superior al Magistraturii privind alegerea a numai sase membri pentru viitorul Consiliu, decizand totodata sesizarea Curtii Constitutionale.
„Durata mandatului constituţional şi legal al Consiliului vizează autoritatea publică, în ansamblul său, în vreme ce persoanele alese dobândesc calitatea de membru al acestuia şi o exercită până la împlinirea termenului de 6 ani”, se arata in comunicatul dat publicitatii de catre Curtea Constitutionala.
Decizia Curtii Constitutionale infirma asadar modul de interpretare a legii dat de catre Consiliul Superior al Magistraturii si Senatul Romaniei, consfintind faptul ca aceasta s-a facut cu incalcarea prevederilor constitutionale.
“Decizia de azi a Curtii Constitutionale este primul pas spre restabilirea normalitatii, asigurand pe viitor o activitate a Cosiliului Superior al Magistraturii conforma cu rolul sau constitutional. Este acum datoria CSM sa ia de urgenta toate masurile necesare pentru intrarea in legalitate si deblocarea unei situatii care, daca se perpetua, ameninta functionarea institutiei ce garanteaza independenta justitiei”, a declarat judecatorul Iulia Craiu, membru in conducerea UNJR.
Interpretarea data legii de catre CSM ar fi condus la situatia halucinanta in care aproape anual judecatorii erau in campanie electorala pentru alegerea unui nou membru CSM.
“Multumesc colegilor din UNJR, precum si celor din asociatia Forumul Judecatorilor din Romania pentru eforturile depuse si credinţa lor in justetea actiunilor noastre .
De asemenea, tin sa multumesc si colegilor judecatori din tara care, prin mesajele lor, au sustinut aceasta actiune legitima. Acest fapt demonstreaza faptul că judecătorii înşişi îşi înţeleg rolul ce le revine în apărarea regulilor ce guvernează statul de drept”, a precizat presedintele UNJR, Dana Girbovan.
Uniunea Nationala a Judecatorilor din Romania anunță că va continua toate demersurile pentru a se asigura ca alegerile pentru Consiliul Superior al Magistraturii se vor desfasura in parametri legali.
Tags alegeri CCR constituionala CSM Curtea mandate
Anterior Expertiza evaluării imobiliare în primul dosar ANRP
Următor Turkish Airlines va demara zboruri regulate de pe Aeroportul Internațional Cluj

References: CSM 
 CSM 
 CSM 
 CCR 
 CSM 
 CSM 
 CSM 
 CCR 
 CSM